De fleste kan sikkert huske Ronni Nørvig, der mere eller mindre blev kendt under navnet 'Baneløberen', da han i 2007 løb ind på banen under Danmarks kamp mod Sverige i Parken, og blev dømt til at betale en erstatning på 1,9 millioner kroner. Så galt skal det ikke gå for den 16-årige nordjyde, der søndag løb ind på banen under kampen mellem AaB og FC København. Han skal blot betale en bøde for at overtræde ordensbekendtgørelsen. De 21 AaB-fans, der blev anholdt for overtrædelse af ordensbekendtgørelsen inden kampens start, blev løsladt lige efter kampen. Derudover blev yderligere to anholdt for slagsmål, og senere også den 16-årige baneløber. De blev alle løsladt i løbet af natten. Det oplyser Nordjyllands Politi.
Baneløberen fra søndagens kamp mellem AaB og FC København slipper med en bøde for at have overtrådt ordensbekendtgørelsen.